સુરેન્દ્રનગરના થાન તાલુકાના તરણેતર ગામે ત્રીનેશ્વર મહાદેવ મંદિરના પટાઆંગણમાં દર વર્ષે ભાદરવી ત્રીજથી છઠ સુધી, ચાર દિવસ વિશ્વ વિખ્યાત તરણેતરનો ભાતીગળ લોકોમેળો યોજાય છે. ત્યારે ચાલુ વર્ષે પણ જગવિખ્યાત તરણેતર મેળાનું તારીખ 24 થી 27 ઓગષ્ટ સુધી આયોજન કરવામાં આવ્યું છે. ચાર દિવસ ચાલનાર વિશ્વ્ વિખ્યાત તરણેતરના મેળાને લઇ વહીવટી તંત્ર દ્વારા સંપૂર્ણ તૈયારીઓ પૂર્ણ થઇ ચુકી છે.